b'\n_START_ARTICLE_\nVernon Lomax Smith\n_START_SECTION_\nBiografia\n_START_PARAGRAPH_\nVa n\xc3\xa9ixer l\'1 de gener de 1927 a la ciutat de Wichita, poblaci\xc3\xb3 situada a l\'estat nord-americ\xc3\xa0 de Kansas. Va estudiar enginyeria electr\xc3\xb2nica a l\'Institut Tecnol\xc3\xb2gic de Calif\xc3\xb2rnia (Caltech), on es gradu\xc3\xa0 el 1949. Posteriorment curs\xc3\xa0 estudis de postgrau l\'any 1952 a la Universitat de Kansas i el 1955 el doctorat en economia a la Universitat Harvard._NEWLINE_El 1955 inici\xc3\xa0 la seva activitat docent a la Universitat de Purdue i el 1961 es trasllad\xc3\xa0 a la Universitat de Stanford. Posteriorment fou professor l\'any 1967 de la Universitat de Brown, el 1968 de Massachusetts, el 1972 del Center for Advanced Study in the Behavioral Sciences, el 1974 del Caltech, i a partir de 1976 de la Universitat d\'Arizona, on actualment \xc3\xa9s professor em\xc3\xa8rit.\n_START_SECTION_\nRecerca econ\xc3\xb2mica\n_START_PARAGRAPH_\nAfectat de la s\xc3\xadndrome d\'Asperger, aquesta malaltia no l\'hi ha impedit ser un especialista de l\'economia experimental, les finances i la teoria del capital en els mercats. _NEWLINE_L\'any 2002 fou guardonat amb el Premi Nobel d\'Economia, juntament amb Daniel Kahneman, per establir l\'experimentaci\xc3\xb3 com una eina d\'an\xc3\xa0lisi econ\xc3\xb2mica emp\xc3\xadrica, especialment en l\'estudi dels mecanismes dels mercat alternatius "'